wannaphong/clean_thaiwikipedia huggingface dataset:
# วัดบ้านโง้ง (จังหวัดปราจีนบุรี)
วัดบ้านโง้ง เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลโพธิ์งาม อำเภอประจันตคาม จังหวัดปราจีนบุรี  ที่ดินที่ตั้งวัดมีเนื้อที่รวม 24 ไร่ ปัจจุบันมีพระบูรพาคณาจารย์ (น้อม วรนินฺโท) เป็นเจ้าอาวาส

วัดบ้านโง้งตั้งวัดเมื่อ พ.ศ. 2460 ได้รับพระราชทานวิสุงคามสีมาเมื่อ พ.ศ. 2467 เดิมมีเนื้อที่ 24 ไร่ ต่อมาได้ซื้อขยายอีก 7 ไร่ และทางราชการได้ขอให้เป็นที่ตั้งโรงเรียนชุมชนวัดบ้านโง้ง เปิดทำการสอน ตั้งแต่วันที่ 15 พฤษภาคม พ.ศ. 2468 จนเมื่อ พ.ศ. 2444 พระอาจารย์อาจ ฐิตธมฺโม ท่านไปศึกษาที่วัดบวรมงคล กรุงเทพมหานคร ได้นำปฏิบทของพระสงฆ์คณะธรรมยุตมาเผยแพร่ จึงเปลี่ยนสังกัดเป็นธรรมยุตตั้งแต่นั้นเป็นต้นมา

อาคารเสนาสนะที่สำคัญ ได้แก่ อุโบสถ กว้าง 18 เมตร ยาว 24 เมตร สร้างเมื่อ พ.ศ. 2448 เป็นอาคารครึ่งตึกครึ่งไม้ ศาลาการเปรียญ กว้าง 32 เมตร ยาว 18 เมตร สร้างเมื่อ พ.ศ. 2559 รูปแบบ อาคารคอนกรีตเสริมเหล็ก ศาลาอเนกประสงค์ กว้าง 32 เมตร ยาว 26 เมตร สร้างเมื่อ พ.ศ. 2557 เป็นอาคารคอนกรีตเสริมเหล็ก ศาลาบำเพ็ญกุศลกว้าง 18 เมตร ยาว 32 เมตร สร้างเมื่อ พ.ศ. 2556 เป็นอาคารคอนกรีตเสริมเหล็ก กุฏิสงฆ์ จำนวน 13 หลัง ณาปนสถาน 1 หลัง หอระฆัง 1 หลัง หอกลอง โรงครัว 3 หลัง โรงพัสดุ 1 หลังเรือนรับรอง 2 หลัง ปูชนียวัตถุที่สำคัญ ได้แก่ พระประธานประจำอุโบสถ กว้าง 51 นิ้ว ยาว 2.8 นิ้ว ปางมารวิชัย พระประธานประจำศาลาการเปรียญ กว้าง 1.2 นิ้ว ยาว 2 นิ้ว ปางมารวิชัย 

รายนามเจ้าอาวาส
 เจ้าอธิการมา
 พระครูวิศาลวินัยกิจ
 พระวรญาณโสภณ
 พระบูรพาคณาจารย์ (น้อม วรนินฺโท)
# กัตส์ (อัลบั้ม)
กัตส์  เป็นสตูดิโออัลบั้มลำดับที่สองของนักร้องนักแต่งเพลงชาวอเมริกัน โอลิเวีย โรดริโก วางจำหน่ายเมื่อวันที่ 8 กันยายน ค.ศ. 2023 ผ่านเกฟเฟนเรเคิดส์ ประพันธ์และบันทึกโดยโรดริโก ทำงานใกล้ชิดร่วมกับแดน นิโกร โปรดิวเซอร์และนักดนตรีในอัลบั้มเปิดตัวของเธอ ซาวเออร์ (2021) แรงบันดาลใจจากช่วงเวลาหลังความสำเร็จของอัลบั้มซาวเออร์ทันที โรดริโกได้เริ่มทำอัลบั้มกัตส์โดยหวังว่าจะสะท้อนถึงกระบวนการเติบโตที่เธอประสบในช่วงปลายวัยรุ่น

เป็นการบันทึกแนวเพลงงป็อปที่หลากหลายด้วยเพลงที่มีพลังและเพลงบัลลาดที่นุ่มนวล กัตส์ได้ทดลองกับอิทธิพลของแนวร็อกมากกว่าอัลบั้มก่อน โดยใช้เสียงกีตาร์และกลองที่หลากหลายจากรูปแบบออลเทอร์นาทิฟและป็อปร็อกรุ่นเก่า มีเนื้อหาเกี่ยวกับการเปลี่ยนแปลงของโรดริโกจากวัยรุ่นสู่วัยผู้ใหญ่และความยากลำบาก

ได้รับการชื่นชมอย่างกว้างขวางจากนักวิจารณ์เพลง อัลบั้มกัตส์ได้รับการยกย่องว่าเป็นความเฉลียวฉลาด ความซับซ้อน และความทันสมัยของโรดริโก ตลอดจนสุนทรียศาสตร์และพลังทางดนตรีโดยรวม บทวิจารณ์ระบุทั้งเนื้อเพลงที่ตลกขบขันและเต็มไปด้วยอารมณ์ในอัลบั้ม โดยให้รายละเอียดเกี่ยวกับการต่อสู้ดิ้นรนกับตัวตนของโรดริโก ความผิดหวังในอาชีพการงาน การเป็นดาราที่ไม่คาดคิด และความคาดหวังของสังคมในฐานะหญิงสาว

ในด้านเชิงพาณิชย์ อัลบั้มกัตส์ติดอันดับชาร์ตอัลบั้มใน 14 ประเทศ รวมถึงสหรัฐ ออสเตรเลีย เยอรมนี สวีเดน และสหราชอาณาจักร ในการเปิดตัวครั้งแรกในสหรัฐมียอดการจำหน่าย 302,000 หน่วยเทียบเท่าอัลบั้มในสัปดาห์แรกขณะเดียวกันก็ติดชาร์ตเพลงทั้ง 12 เพลงในอันสูงสุด 40 ของชาร์ตบิลบอร์ดฮอต 100 ซึ่งมีซิงเกิลสามเพลงที่เผยแพร่จากอัลบั้ม รวมถึงเพลงฮิตอันดับหนึ่งในระดับสากล "แวมไพร์" และชาร์ต 10 อันดับแรกในเพลง "แบดไอเดียไรต์?" และ "เก็ตฮิมแบ็ก" เพื่อสนับสนุนอัลบั้มนี้ต่อไป โรดริโกจะเริ่มทัวร์กัตส์เวิลด์ทัวร์ในปี 2024

 รายชื่อเพลง 

 หมายเหตุ 
  บ่งบอกถึงผู้ผลิตเพิ่มเติม
  บ่งบอกถึงผู้ร่วมผลิต
 ชื่อเพลงทั้งหมดมีรูปแบบเป็นตัวพิมพ์เล็กทั้งหมด

 ชาร์ต 
+ ตารางแสดงชาร์ตของ กัตส์ ชาร์ต (2023) ตำแหน่งสูงสุด Australian Albums (ARIA) 1 Croatian International Albums (HDU) 3 Greek Albums (IFPI) 10 Icelandic Albums (Plötutíðindi) 2 Italian Albums (FIMI) 3 Japanese Combined Albums (Oricon) 30 Japanese Hot Albums (Billboard Japan) 31 Lithuanian Albums (AGATA) 2 New Zealand Albums (RMNZ) 1 Slovak Albums (ČNS IFPI) 3 Swedish Albums (Sverigetopplistan) 1

 การรับรอง 

 ประวัติการจำหน่าย 
+วันที่วางจำหน่ายและรูปแบบของ กัตส์ ภูมิภาค วันที่ รูปแบบ ค่าย อ้างอิง หลากหลาย 8 กันยายน 2023  เกฟเฟน Citations concerning Guts release formats:
# รีวอิจิ คิจิมะ
รีวอิจิ คิจิมะ (, 29 มีนาคม 1985 –) เป็นนักพากย์ชาย ชาวญี่ปุ่น เกิดที่จังหวัดฮกไกโด สำเร็จการศึกษา จากโรงเรียนมัธยมโคเรียว『ポップカルチャー分野で活躍する十勝出身者』（十勝毎日新聞）より และโรงเรียนเฉพาะทางอนิเมะ มังงะ เซยูซัปโปโระ สังกัดเมาซูโปรโมชัน ส่วนสูง 172 ซม.『白井悠介・木島隆一 ふたりのせかい』第139回、マンガPark、 (2021年6月21日)
# วิมีโอ
วิมีโอ  เป็นแพลตฟอร์มเผยแพร่วิดีโอซึ่งมีสำนักงานอยู่ที่นครนิวยอร์ก  ก่อตั้งโดย เจค ลอดวิก และ แซค ไคลน์ เมื่อปี ค.ศ. 2004 โดยเน้นนำเสนอวิดีโอความละเอียดสูงแก่ผู้ใช้บนอุปกรณ์หลากหลายประเภท มีตัวแบบธุรกิจเป็นซอฟต์แวร์บริการ (software as a service) โดยมีรายได้มาจากการเรียกเก็บค่าธรรมเนียมจากการสมัครสมาชิกของผู้ใช้ และมีเครื่องมือให้ผู้ใช้สามารถสร้าง ตัดต่อ และเผยแพร่วิดีโอได้

เมื่อเดือนธันวาคม ค.ศ. 2021 วิมีโอมีผู้ใช้ประมาณ 260 ล้านคน และมีผู้สมัครสมาชิกแบบชำระเงินประมาณ 1.6 ล้านคน
# ชิฮายะ โยชิตาเกะ
ชิฮายะ โยชิตาเกะ (, 28 มีนาคม 1999 –) เป็นนักพากย์ และ นักร้อง ชาวญี่ปุ่น เกิดที่จังหวัดฮิโรชิมะ สังกัด Apollo Bay

 ผลงานพากย์ 
 เลิฟไลฟ์! ซูเปอร์สตาร์!! (ฮิจิริซาวะ ยูนะ)
 ฮีลเลอร์เกิร์ล (ยานางิ โซเนีย)
 ศึกอลวนต่างดาวป่วนโลก (โฮชิกาวะ สึบารุ)
# ฮิซาโกะ โทโจ
ฮิซาโกะ โทโจ (, เกิด 21 สิงหาคม 1990 –) เป็นนักพากย์หญิงชาวญี่ปุ่น เกิดที่จังหวัดไซตามะ สังกัด EARLY WING 

 ผลงานพากย์ 
 ฮิเมโงโตะ (อาเบะ จินะ)
 ชากุเน็ตสึ ทักกิว มุสึเมะ (อุชิโรเดะ คิรุกะ)
 ฮินาโกะโน้ต (ฮางิโนะ จิอากิ)
 อนิเมะงาตาริส (โคเอ็นจิ มิโกะ)
 ยูลีซิส ฌาน ดาร์ก โตะ เร็งกิง โนะ คิชิ (อัสทารอท)
 ฮีลเลอร์เกิร์ล (นางิสะ โชโกะ)
 จอมตะกละดาบคลั่ง ข้านี่แหละจะทะลวงแนวความคิดที่เรียกว่าเลเวลเอง (ร็อกซี ฮาร์ต)
# เทรเตอร์
"เทรเตอร์"  เป็นเพลงโดยนักร้องนักแต่งเพลงชาวอเมริกัน โอลิเวีย โรดริโก เผยแพร่ทางวิทยุกระแสหลักของสหรัฐเมื่อวันที่ 10 สิงหาคม ค.ศ. 2021 ผ่านเกฟเฟนเรเคิดส์ เป็นซิงเกิลที่สี่จากอัลบั้มเปิดตัว ซาวเออร์ (2021) เป็นแนวเพลงอินดีป็อปและกีตาร์ร็อกบัลลาด เพลงนี้ประพันธ์โดยโรดริโก และแดน นิโกร 

ก่อนที่จะได้รับการประชาสัมพันธ์เป็นซิงเกิล หลังจากที่อัลบั้มซาวเออร์เปิดตัว เพลง "เทรเตอร์" ก็กลายเป็นเพลงโปรดของแฟนคลับ และประสบความสำเร็จในเชิงพาณิชย์ นักวิจารณ์เพลงยกย่องเพลงนี้จากเสียงร้องและเนื้อเพลง และเลือกให้เป็นเพลงจุดเด่นของอัลบั้ม "เทรเตอร์" ขึ้นสู่อันดับสูงสุดที่ 9 ในสหรัฐ อันดับที่ 5 ในสหราชอาณาจักร และติดอันดับสูงสุดที่ 10 ในออสเตรเลีย แคนาดา ไอร์แลนด์ นิวซีแลนด์ และโปรตุเกส เพลงนี้ยังได้รับการรับรองระดับแพลตตินัมในออสเตรเลีย แคนาดา นิวซีแลนด์ สหราชอาณาจักร และสหรัฐ เพลงนี้ได้รับการแสดงครั้งแรกในภาพยนตร์คอนเสิร์ตยูทูบในชื่อ ซาวเออร์พรอม (2021) ซึ่งมีการนำเสนอในช่องอย่างเป็นทางการของเธอ

 ชาร์ต 

 ชาร์ตรายสัปดาห์ 
+ ตารางการแสดงชาร์ตของเพลง "เทรเตอร์" ชาร์ต (2021–2022) ตำแหน่งสูงสุด Greece (IFPI) 27 Iceland (Plötutíðindi) 27 Indonesia (Billboard) 24 Lithuania (AGATA) 68 Malaysia (RIM) 13 Norway (VG-lista) 16 Singapore (RIAS) 11 South Africa (RISA) 24

 ชาร์ตสิ้นปี 
+ ตารางแสดงชาร์ตสิ้นปี 2021 ของเพลง "เทรเตอร์"ชาร์ต (2021)ตำแหน่ง Australia (ARIA) 42 Canada (Canadian Hot 100) 40 Global 200 (Billboard) 59 Iceland (Plötutíðindi) 65 Ireland (IRMA) 30 New Zealand (Recorded Music NZ) 49 Portugal (AFP) 57 UK Singles (OCC) 42 US Billboard Hot 100 38 US Mainstream Top 40 (Billboard) 42
+ ตารางแสดงชาร์ตสิ้นปี 2022 ของเพลง "เทรเตอร์"ชาร์ต (2022)ตำแหน่ง Global 200 (Billboard) 58

 การรับรอง 

 ประวัติการจำหน่าย 
+ วันที่วางจำหน่ายและรูปแบบของเพลง "เทรเตอร์" ภูมิภาค วันที่ รูปแบบ ค่าย อ้างอิง สหรัฐ 22 มิถุนายน 2021    Type Olivia Rodrigo in the Search field. 10 สิงหาคม 2021 วิทยุฮิตร่วมสมัย  อิตาลี 17 ธันวาคม 2021 ออกอากาศทางวิทยุ ยูนิเวอร์แซล 

 หมายเหตุ
# เซริอะ ฟูกางาวะ
เซริอะ ฟูกางาวะ (, เกิด 26 กันยายน 1995 –) เป็นนักพากย์หญิงชาวญี่ปุ่น สังกัดแอกเซลวัน เกิดที่ จังหวัดซางะ

 ผลงานพากย์ 
 กลาสลิป (ฟุกามิ โทโกะ)
 เซนทอร์โนะนายามิ (คิมิฮาระ ฮิเมโนะ)
 องงากุโชโจะ (ยามาดางิ ฮานาโกะ)
 โทรจิตละอองดาว (อาเกอุจิ ยู)
# กุสตาฟว์ โฟลแบร์
กุสตาฟว์ โฟลแบร์ (12 ธันวาคม ค.ศ. 1821 – 8 พฤษภาคม ค.ศ. 1880) เป็นนักประพันธ์ชาวฝรั่งเศส เขาได้รับการยกย่องว่าเป็นผู้นำด้านวรรณกรรมแบบสัจนิยมทั้งในประเทศและต่างประเทศ เขาเป็นที่รู้จักจากผลงานนวนิยาย  (1857) ซึ่งเป็นนวนิยายเปิดตัวเรื่องแรกของเขา รวมถึงผลงานเรื่อง  และเป็นที่รู้จักจากงานเขียนอันละเมียดละไมและมีสุนทรียภาพ

นักเขียนเรื่องสั้นที่มีชื่อเสียงอย่างกี เดอ โมปาซ็อง ได้รับคำปรึกษาจากโฟลแบร์
# อัชเกล็อน
อัชเกล็อน (ฮีบรู: , ,)) เป็นเมืองติดชายฝั่งทะเลในเขตใต้ของประเทศอิสราเอล บนชายฝั่งทะเลเมดิเตอร์เรเนียน ตั้งอยู่ห่างจากเมืองเทลอาวีฟทางทิศใต้ 50 กิโลเมตร (30 ไมล์) และห่างจากเส้นเขตแดนฉนวนกาซาทางทิศเหนือ 13 กิโลเมตร (8 ไมล์)

เมืองสมัยใหม่นี้ตั้งชื่อตามเมืองท่าโบราณที่ชื่อ อัสคาลอน (Ascalon) ซึ่งถูกทำลายเมื่อปี 1270 และปัจจุบันสามารถพบเห็นซากเมืองได้ที่แหล่งโบราณคดีทางปลายตะวันตกเฉียงใต้ของมหานครสมัยใหม่ ซากปรักหักพังเหล่านี้มีอายุย้อนไปถึงยุคหินใหม่และเมืองผ่านอารยธรรมหลายสมัย ทั้งอียิปต์โบราณ คานาอัน ฟิลิสตีน อัสซีเรีย บาบิโลน กรีก แฮสมาเนียน โรมัน เปอร์เซีย อาหรับ และครูเสด 

การพัฒนาเมืองสมัยใหม่เริ่มต้นห่างจากโบราณสถานประมาณ 4 กิโลเมตร ในฐานะเมืองของชาวปาเลสไตน์ที่ชื่อ อัลมัจญ์ดาล (al-Majdal; ฮีบรู:  ʾĒl-Mīǧdal) ประชากรของเมืองมีเพียงมุสลิมและคริสตศาสนิกชนในสมัยก่อนสงครามอาหรับ–อิสราเอล ค.ศ. 1948 ประชากรมีราว 10,000 คน และในเดือนตุลาคม 1948 เมืองเป็นที่อยู่อาศัยของผู้ลี้ภัยปาเลสไตน์หลายพันคนที่มาจากหมู่บ้านใกล้เคียง จนเมืองถูกครอบครองโดยอิสราเอลเมื่อวันที่ 5 พฤศจิกายน 1948 ซึ่งขณะนั้นประชากรชาวอาหรับได้หนีไปแล้ว หลงเหลือประชากร 2,700 คน ซึ่งมี 500 คน ถูกเนรเทศโดยทหารอิสราเอลเมื่อเดือนธันวาคม 1948 และส่วนที่เหลือถูกเนรเทศเมื่อปี 1950  ปัจจุบันประชากรของเมืองส่วนใหญ่เป็นชาวยิว

จากข้อมูลปี 2021 อัชเกล็อนมีประชากร 149,160 คน เป็นเมืองที่ใหญ่เป็นอันดับสามใน เขตใต้ของอิสราเอล
# กี เดอ โมปาซ็อง
อ็องรี เรอเน อาลแบร์ กี เดอ โมปาซ็อง (5 สิงหาคม ค.ศ. 1850 – 6 กรกฎาคม ค.ศ. 1893) เป็นนักเขียนชาวฝรั่งเศสในศตวรรษที่ 19 ซึ่งได้รับการยกย่องว่าเป็นปรมาจารย์ด้านเรื่องสั้นและเป็นตัวอย่างของสำนักวิชาธรรมชาติวิทยา การบรรยายภาพชีวิตมนุษย์ เทวลิขิต และพลังทางสังคมในรูปแบบที่ไม่แยแสและมักมองโลกในแง่ร้าย

โมปาซ็องได้รับคำปรึกษาจากกุสตาฟว์ โฟลแบร์  หลาย ๆ เรื่องสั้นของเขามีเรื่องราวเกิดขึ้นระหว่างสงครามฝรั่งเศส-ปรัสเซียในคริสต์ทศวรรษ 1870 โดยบรรยายถึงความไร้ประโยชน์ของสงคราม และพลเรือนผู้บริสุทธิ์ที่ติดอยู่กับเหตุการณ์ที่อยู่นอกเหนือการควบคุม ซึ่งได้เปลี่ยนแปลงประสบการณ์พวกเขาไปอย่างถาวร เขาเขียนเรื่องสั้น 300 เรื่อง นวนิยาย 6 เล่ม หนังสือท่องเที่ยว 3 เล่ม และบทกวี 1 เล่ม เรื่องที่ตีพิมพ์ครั้งแรกของเขาชื่อ  (, 1880) อาจถือว่าเป็นผลงานที่โด่งดังที่สุดของเขา
# ออดิสซี โจนส์
โอมารี จาฮี ปาลเมอร์ (Omari Jahi Palmer; 17 พฤษภาคม 1994) เป็นนักมวยปล้ำอาชีพชาวอเมริกันภายใต้ชื่อ ออดิสซี โจนส์ (Odyssey Jones)
# แนวร่วมปิตุภูมิ (ออสเตรีย)
แนวร่วมปิตุภูมิ (อักษรย่อ: VF) เป็นองค์กรทางการเมืองฝ่ายขวา อนุรักษนิยม ชาตินิยม และบรรษัทนิยม ที่ปกครองประเทศออสเตรียในระหว่าง ค.ศ. 1933–1938 โดยองค์กรได้อ้างตนเป็นขบวนการไม่ฝักใฝ่ฝ่ายใด และมีจุดมุ่งหมายเพื่อรวมประชากรออสเตรียทั้งปวง และเอาชนะความแตกแยกทางการเมืองและสังคม แนวร่วมปิตุภูมิก่อตั้งขึ้นเมื่อวันที่ 20 พฤษภาคม ค.ศ. 1933 โดยนายกรัฐมนตรีจากพรรคสังคมคริสตชน เอ็งเงิลแบร์ท ด็อลฟูส ในฐานะพรรคการเมืองตามกฎหมายเพียงหนึ่งเดียวของประเทศ โดยองค์กรได้รับการจัดระเบียบตามแนวทางของลัทธิฟาสซิสต์อิตาลีและสอดคล้องกับหลักการของโรมันคาทอลิก อีกทั้งยังไม่สนับสนุนการเหยียดเชื้อชาติเหมือนอย่างที่ฟาสซิสต์อิตาลีทำในภายหลังด้วย แนวร่วมปิตุภูมิสนับสนุนชาตินิยมออสเตรีย และความเป็นเอกราชจากเยอรมนีบนพื้นฐานแห่งการปกป้องเอกลักษณ์ทางศาสนาแบบคาทอลิกออสเตรียจากสิ่งที่พวกเขาพิจารณาว่าเป็นรัฐเยอรมันโปรเตสแตนท์Atsuko Ichijō, Willfried Spohn. Entangled identities: nations and Europe. Ashgate Publishing, Ltd., 2005, p. 61.

แนวร่วมปิตุภูมิเกิดจากการรวมตัวของพรรคสังคมคริสตชนของด็อลฟูส สันนิบาตกสิกรรมลันท์บันท์ และกองกำลังกึ่งทหารฝ่ายขวาไฮม์แวร์ ซึ่งทั้งหมดนี้ล้วนแล้วแต่ต่อต้านลัทธิมากซ์ ทุนนิยมแบบปล่อยให้ทำไป และประชาธิปไตยเสรีนิยมทั้งสิ้น องค์กรได้ก่อตั้งระบอบอำนาจนิยมและบรรษัทนิยมในสหพันธรัฐออสเตรีย ซึ่งเป็นที่รู้จักกันในภาษาเยอรมันว่า Ständestaat ("รัฐบรรษัทนิยม") สำหรับมโนทัศน์การปกครองและสังคมขององค์กรดำเนินการตามอย่างหลักคำสอนทางสังคมในสารสันตะปาปากวาดราเจซิโมอันโน ค.ศ. 1931 ของสมเด็จพระสันตะปาปาปิอุสที่ 11 มีการสั่งห้ามและข่มเหงฝ่ายค้านทางการเมืองทั้งหมดของแนวร่วมปิตุภูมิ อันประกอบด้วยพรรคคอมมิวนิสต์ พรรคประชาธิปไตยสังคมนิยม (ซึ่งต่อสู้กับองค์กรในสงครามกลางเมืองเมื่อเดือนกุมภาพันธ์ ค.ศ. 1934) และพรรคนาซีออสเตรีย (ซึ่งต้องการรวมประเทศเข้ากับเยอรมนี) เมื่อนายกรัฐมนตรีด็อลฟูสถูกนักการเมืองนาซีลอบสังหารในเดือนกรกฎาคม ค.ศ. 1934 ตำแหน่งหัวหน้าแนวร่วมและนายกรัฐมนตรีออสเตรียจึงได้รับการสืบต่อโดยควร์ท ชุชนิค ผู้ซึ่งปกครองประเทศจนกระทั่งพวกนาซีบังคับให้เขาลาออกในวันที่ 11 มีนาคม ค.ศ. 1938 และออสเตรียจึงถูกผนวกรวมกับเยอรมนีนาซีในวันถัดมา

บทบาทของแนวร่วมปิตุภูมิเป็นที่ถกเถียงกันในประวัติศาสตร์นิพนธ์ออสเตรียช่วงหลังสงคราม โดยขณะที่นักประวัติศาสตร์จำนวนมากพิจารณาว่าองค์กรเป็นตัวแทนแห่งชาวออสเตรียและลัทธิฟาสซิสต์เคร่งศาสนจักรคาทอลิก (หรือที่เรียกว่า "ฟาสซิสต์ออสเตรีย") และมีส่วนต้องรับผิดชอบต่อความล้มเหลวของระบอบประชาธิปไตยเสรีนิยมในออสเตรีย นักประพันธ์ฝ่ายขวาจัดได้มองว่าองค์กรมีส่วนอย่างแข็งขันสำหรับการปกป้องเอกราชของประเทศและการต่อต้านระบอบนาซี

thumb|upright|ผู้สนับสนุนชุชนิค (คนในรูปโปสเตอร์) กำลังรณรงค์เพื่อเอกราชของออสเตรียบนรถบรรทุกในเดือนมีนาคม ค.ศ. 1938 (ก่อนเหตุการณ์อันชลุสเพียงไม่นาน)
# โฟร์ (อัลบั้มวันไดเรกชัน)
โฟร์  เป็นสตูดิโออัลบั้มลำดับที่สี่ของวงบอยแบนด์อังกฤษและไอริช วันไดเรกชัน วางจำหน่ายเมื่อวันที่ 17 พฤศจิกายน ค.ศ. 2014 โดยโคลัมเบียเรเคิดส์ และไซโกมิวสิก อัลบั้มนี้นำหน้าด้วยสองซิงเกิล "Steal My Girl" และ "Night Changes" ซึ่งทั้งสองเพลงได้รับการรับรองระดับแพลตตินัมในสหรัฐ อัลบั้มนี้ยังเป็นอัลบั้มสุดท้ายของวงวันไดเรกชันที่มีเซย์น แมลิกเป็นสมาชิก ซึ่งประกาศว่าเขาจะออกจากวงเมื่อวันที่ 25 มีนาคม ค.ศ. 2015

โดยทั่วไปอัลบั้มนี้ได้รับการวิจารณ์เชิงบวกจากนักวิจารณ์เพลง เปิดตัวที่อันดับหนึ่งของชาร์ตใน 18 ประเทศ รวมถึงสหราชอาณาจักร ออสเตรเลีย และสหรัฐ อัลบั้มโฟร์ทำให้วันไดเรกชันกลายเป็นวงดนตรีวงแรกที่มีสี่อัลบั้มแรกเปิดตัวที่อันดับหนึ่งในสหรัฐ ตามสมาพันธ์ผู้ผลิตสิ่งบันทึกเสียงระหว่างประเทศ (IFPI) โฟร์เป็นอัลบั้มที่จำหน่ายดีที่สุดอันดับที่หกของปี 2014 โดยมียอดจำหน่ายที่ 3.2 ล้านชุดทั่วโลก

 รางวัล 
 รายการสิ้นทศวรรษ 
+สื่อสิ่งพิมพ์รายการอันดับอ้างอิงบิลบอร์ด200 อัลบั้มที่ยิ่งใหญ่ที่สุดประจำปี 2010 ของบิลบอร์ด200

 รายชื่อเพลง 

หมายเหตุ
 หมายถึงผู้ผลิตเพิ่มเติม
 หมายถึงผู้ผลิตเสียงขับร้อง

 ชาร์ต 

 ชาร์ตรายสัปดาห์ 
 ชาร์ต (2014) ตำแหน่งสูงสุดArgentine Albums (CAPIF) 1Brazilian Albums (Billboard)2Chinese Albums (Sino Chart) 17Greek Albums (IFPI) 5Mexican Albums (AMPROFON) 1South African Albums (RISA) 3South Korean Albums (Gaon) 24South Korean International Albums (Gaon) 4Taiwanese Albums (G-Music) 4Taiwanese International Albums (G-Music) 2Taiwanese Western Albums (G-Music) 2

 ชาร์ตสิ้นปี 
 ชาร์ต (2014) ตำแหน่ง Australian Albums (ARIA) 14 Belgian Albums (Ultratop Flanders) 31 Belgian Albums (Ultratop Wallonia) 67 Brazilian Albums (ABPD) 7 Dutch Albums (Album Top 100)21 Finnish Albums (Suomen virallinen lista)3 French Albums (SNEP) 58 German Albums (Offizielle Top 100) 77 Italian Albums (FIMI) 7 Japanese Albums (Oricon) 47 Mexican Albums (AMPROFON) 3 Polish Albums (ZPAV) 27 Spanish Albums (PROMUSICAE) 12 Swedish Albums (Sverigetopplistan) 24 Swiss Albums (Schweizer Hitparade) 54 UK Albums (OCC) 7
 Chart (2015) Position Australian Albums (ARIA) 71 Belgian Albums (Ultratop Flanders) 78 Belgian Albums (Ultratop Wallonia) 127 Canadian Albums (Billboard) 4 Italian Albums (FIMI) 60 Mexican Albums (AMPROFON)30 Spanish Albums (PROMUSICAE) 54 Swedish Albums (Sverigetopplistan) 27 UK Albums (OCC) 50 US Billboard 200 10
 ชาร์ต (2020) ตำแหน่ง Belgian Albums (Ultratop Flanders) 110
 ชาร์ต (2021) ตำแหน่ง Belgian Albums (Ultratop Flanders) 95
 ชาร์ต (2022) ตำแหน่ง Belgian Albums (Ultratop Flanders) 175

 ชาร์ตสิ้นทศวรรษ 
 ชาร์ต (2010–2019) ตำแหน่ง UK Albums (OCC) 100 US Billboard 200 200

 การรับรอง 

 ประวัติการจำหน่าย 
 ประเทศ วันที่ รูปแบบ รุ่น ค่าย อ้างอิง แคนาดา 17 พฤศจิกายน 2014   ไซโก  ฝรั่งเศส  เยอรมนี  อิตาลี  สหราชอาณาจักร  สหรัฐ โคลัมเบีย  สเปน 18 พฤศจิกายน 2014 ไซโก  ญี่ปุ่น 19 พฤศจิกายน 2014 โซนี  สหราชอาณาจักร 15 ธันวาคม 2014 แผ่นเสียง มาตรฐาน ไซโก
# หลวงหิรญการโกศิต (ป้อม ธนสิริ)
รองอำมาตย์เอก หลวงหิรญการโกศิต นามเดิม ป้อม ธนสิริ (15 เมษายน พ.ศ. 2407 – 29 กรกฎาคม พ.ศ. 2459)ราชกิจจานุเบกษา, ข่าวตาย, เล่ม ๓๓ ตอนที่ ๐ ง หน้า ๑๑๐๘, ๖ สิงหาคม ๒๔๕๙ เป็นขุนนางชาวไทย เคยดำรงตำแหน่งปลัดกรมกรมกลาง และต้นตระกูลธนสิริราชกิจจานุเบกษา, ประกาศพระราชทานนา สกุล ครั้งที่ ๓๗, เล่ม ๓๒ ตอนที่ ๐ ง หน้า ๑๖๗๓, ๒๔ ตุลาคม ๒๔๕๘
 ประวัติ 
หลวงหิรญการโกศิต (ป้อม ธนสิริ) เป็นบุตรของศรีและแพ่ง ธนสิริ เกิดเมื่อวันที่ 15 เมษายน พ.ศ. 2407 ณ ตำบลสวนมะลิ ข้างวัดดวงแข กรุงเทพ

ได้ศึกษาภาษาไทย เลข ลูกคิด ฯลฯ ตามโรงเรียนสามัญ เมื่ออายุสมควรอุปสมบทแล้ว ได้อุปสมบทในสำนักพระเทพกวี (นิ่ม) วัดเครือวัลย์ เป็นพระอุปัชฌาย์ เมื่อวันที่ 19 เมษายน พ.ศ. 2428 จำพรรษาอยู่ที่วัดดวงแข สวนมะลิ และเล่าเรียนพระปริยัติธรรมอยู่ 3 พรรษา จึงลาสิกขาบท
 การรับราชการ 
ครั้งเดือนพฤษภาคม พ.ศ. 2430 ได้เข้ารับราชการเป็นเสมียนอยู่ที่กรมศุลกากร กระทรวงพระคลังมหาสมบัติ 5 ปี

วันที่ 1 เมษายน พ.ศ. 2436 ย้ายมารับราชการเป็นเสมียนอยู่ในกองบัญชี กระทรวงธรรมการ ได้เลื่อนตำแหน่งโดยลำดับจนเป็นนายเวรแผนกเบิกจ่ายในกระทรวงธรรมการนั้น

วันที่ 1 กรกฎาคม พ.ศ. 2455 ได้เลื่อนตำแหน่งขึ้นเป็นปลัดกรมกรมกลาง และรับราชการเรื่อยมา

 บรรดาศักดิ์ 
 29 พฤษภาคม พ.ศ. 2454 – ขุนหิรญการโกศิต ถือศักดินา 500ราชกิจจานุเบกษา, ตั้งตำแหน่งยศขุนนาง, เล่ม ๒๘ ตอนที่ ๐ ง หน้า ๔๒๗, ๔ มิถุนายน ๑๓๐
 1 มกราคม พ.ศ. 2457 – หลวงหิรญการโกศิต ถือศักดินา 800ราชกิจจานุเบกษา, ตั้งและเลื่อนยศบรรดาศักดิ์, เล่ม ๓๑ ตอนที่ ๐ ง หน้า ๒๔๒๗, ๑๐ มกราคม ๒๔๕๗

 ยศ 
 ยศพลเรือน 
 7 สิงหาคม พ.ศ. 2454 – รองอำมาตย์โทราชกิจจานุเบกษา, ประกาศพระบรมราชโองการ ประกาศพระราชทานยศ แก่ข้าราชการกระทรวงธรรมการ, เล่ม ๒๘ ตอนที่ ๐ ง หน้า ๙๓๗, ๑๓ สิงหาคม ๑๓๐
 6 มีนาคม พ.ศ. 2458 – รองอำมาตย์เอกราชกิจจานุเบกษา, พระราชทานยศและเลื่อนยศ, เล่ม ๓๒ ตอนที่ ๐ ง หน้า ๓๑๒๐, ๑๙ มีนาคม ๒๔๕๘

 ถึงแก่กรรม 
หลวงหิรญการโกศิตเริ่มป่วยมาตั้งแต่วันที่ 23 กรกฎาคม พ.ศ. 2459 เป็นไข้ มีอาการให้เมื่อยและป่วยตามตัว แพทย์ประกอบยารักษาอยู่ 8 วันหาคลายไม่ ครั้นวันที่ 29 กรกฎาคม พ.ศ. 2459 เวลาบ่าย 4 โมง หลวงหิรญการโกศิตก็ถึงแก่กรรมด้วยโรคกษัย รวมอายุ 53 ปี

 เครื่องราชอิสริยาภรณ์ 
ราชกิจจานุเบกษา, พระราชทานเครื่องราชอิสริยาภรณ์, เล่ม ๒๙ ตอนที่ ๐ ง หน้า ๒๔๓๙, ๒๒ มกราคม ๑๓๑
ราชกิจจานุเบกษา, พระราชทานเหรียญจักรพรรดิมาลา, เล่ม ๓๐ ตอนที่ ๐ ง หน้า ๒๖๗๙, ๑๕ กุมภาพันธ์ ๒๔๕๖
# ประธานาธิบดีแห่งรัฐปาเลสไตน์
ประธานาธิบดีแห่งรัฐปาเลสไตน์  เป็นประมุขแห่งรัฐของรัฐปาเลสไตน์ ยัสเซอร์ อาราฟัต ดำรงตำแหน่งนี้เป็นคนแรกใน พ.ศ. 2532 หนึ่งปีหลังจากการประกาศอิสรภาพของชาวปาเลสไตน์ ตำแหน่งประธานาธิบดีแห่งรัฐปาเลสไตน์แต่เดิมเป็นตำแหน่งเพียงในนามคู่ขนานไปกับตำแหน่งประธานโดยพฤตินัยขององค์การบริหารแห่งชาติปาเลสไตน์ อาราฟัตดำรงตำแหน่งทั้งสองตั้งแต่ พ.ศ. 2537 เรื่อยมาจนกระทั่งเขาเสียชีวิตในเดือนพฤศจิกายน พ.ศ. 2547 และมะห์มูด อับบาส เป็นผู้ดำรงตำแหน่งทั้งสองสืบมา

ในเดือนมกราคม พ.ศ. 2548 สภากลางปาเลสไตน์ (พีซีซี) ขอให้อับบาสปฏิบัติหน้าที่ประธานาธิบดีแห่งรัฐปาเลสไตน์PLO asks Mahmud Abbas to be acting president of "state of Palestine" , Al Jazeera, 8 May 2005 ในเดือนพฤศจิกายน พ.ศ. 2551 สภากลางปาเลสไตน์ได้อนุมัติให้อับบาสดำรงตำแหน่งประธานาธิบดีต่อไปPLO body elects Abbas ′president of Palestine′, AFP, 23 November 2008 ตั้งแต่ พ.ศ. 2556 ตำแหน่งประธานาธิบดีแห่งรัฐปาเลสไตน์กลายเป็นตำแหน่งประธานาธิบดีปาเลสไตน์เพียงตำแหน่งเดียว
# สถานีนำร่อง
สถานีนำร่อง  เป็นสำนักงานใหญ่สำหรับผู้นำร่องบนฝั่ง ในทะเล หรือสถานที่ที่สามารถว่าจ้างผู้นำร่องได้ หากต้องการเดินทางจากสถานีนำร่องไปยังเรือที่กำลังแล่นเข้ามา ผู้นำร่องอาจจะต้องใช้ยานพาหนะที่มีความเร็วเพื่อไปให้ถึงเรือที่ต้องการการนำร่อง เช่น เรือนำร่อง 

 ประวัติ 
ในอดีต สถานีนำร่องมักจะตั้งอยู่บนเกาะหรือในพื้นที่อื่น ๆ ในทะเลใกล้กับท่าเรือ ทำให้ผู้นำร่องมีเวลามากพอที่จะเดินทางไปยังเรือที่กำลังแล่นผ่านเข้ามา โดยมีเรือสองลำที่ทำงานหมุนเวียนกันตลอดเวลา เรือนำร่องจะประจำการอยู่ที่สถานีอาจจะนานถึง 1 สัปดาห์ ผู้นำร่องจะถูกส่งลงที่สถานีนำร่องหลังจากนำทางเรือเข้ามาเพื่อไปยังเรืออีกลำที่จะเดินทางในขาออก

เรือที่ทำงานร่วมกันกับสถานีนำร่องมักเรียกว่า เรือประจำสถานี (station boat) โดยมีสถานีนำร่องเคปค้อด และกระโจมไฟบอสตันเป็นตัวอย่างของสถานีนำร่อง เรือประจำสถานีจะอยู่ระหว่างเส้นแบ่งระหว่างกระโจมไฟเรซพอยท์ไปทางตะวันตกเฉียงเหนือและกระโจมไฟไฮท์แลนด์ไปทางใต้ สถานีนำร่องเคปค้อดตั้งขึ้นในปี พ.ศ. 2416 ผู้นำร่องจะมี "รองสถานี" ซึ่งจะคอยลาดตระเวนในพื้นที่โดยไม่ออกไปไกลกว่านั้น หากพบว่ามีผู้นำร่องไม่ปฏิบัติงานบนเรือตามที่กำหนดก็จะรายงานไปยังผู้กำกับการสถานีนำร่อง ซึ่งรองสถานีสามารถเดินทางไปได้ทุกที่ที่ต้องการ โดยบางส่วนอาจจอยู่ห่างจากท่าเรือเป็นระยะทางกว่า 300 ไมล์หรือมากกว่านั้น

 ปัจจุบัน 
เรื่อนำร่องในปัจจุบันนั้นมีความเร็วกว่าในอดีตมาก ปัจจุบันสถานีนำร่องส่วนใหญ่อยู่บนแผ่นดินใหญ่ เช่น สถานีนำร่องแอมโบรสเป็นตัวอย่างของสถานีนำร่องที่ใช้งานโดยผู้นำร่องแซนดี้ฮุคในปัจจุบัน โดยเรือจะแจ้งสถานีนำร่องผ่านทางวิทยุเมื่อคาดว่าจะเข้าสู่ท่าเรือ ซึ่งสถานีนำร่องจะมีวิทยุและเรดาร์เผื่อให้สามารถพูดคุยกับกัปตันเรือและมองเห็นเรือเมื่อแล่นเข้ามาใกล้ สถานีนำร่องอาจจะสั่งให้ผู้นำร่องไปขึ้นเรือและนำทางเข้าสู่ท่าเรือ หลังจากที่ผู้นำร่องขึ้นเรือแล้ว เรือนำร่องจะกลับมาประจำที่สถานีนำร่อง

ในบางครั้ง สถานีนำร่อง อาจหมายถึงสถานที่บนสะพานเดินเรือที่ผู้นำร่องอยู่ในตำแหน่งขณะนำทางเรือ เช่น ห้องนำร่อง แต่ไม่ค่อยมีการใช้งาน
# วัดเขาวงกฎ
วัดเขาวงกฎ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสนามแจง อำเภอบ้านหมี่ จังหวัดลพบุรี  มีพื้นที่ตั้งวัดราว 50 ไร่ 3 งาน (มีพื้นที่แนวสันเขาทั้งสามด้าน) เนื้อที่ออกโฉนด 32 ไร่ 2 งาน 33 ตารางวา

วัดเขาวงกฎเดิมเป็นที่พักสงฆ์ทิ้งร้างอยู่ เมื่อประมาณ พ.ศ. 2460 หลวงพ่อเพา พุทธสโร เห็นว่าเป็นที่สงบ จึงมีการตั้งวัดระบุการตั้งวัด พ.ศ. 2460 ได้รับพระราชทานวิสุงคามสีมาเมื่อวันที่ 19 กรกฎาคม พ.ศ. 2471

อาคารเสนาสนะและสิ่งก่อสร้างที่สำคัญ ได้แก่ อุโบสถสร้างเมื่อ พ.ศ. 2471 โดยมีขนาดกว้าง 6 เมตร ยาว 12 เมตร มีพระพุทธไสยาสน์องค์ใหญ่ตั้งประดิษฐานอยู่เชิงเขาทางทิศตะวันตก มีเรือสำเภาอยู่ปากทางเข้าซึ่งใกล้กับเสาหงส์ เป็นที่ประดิษฐานรอยพระพุทธบาทจำลอง มีสมเด็จหลวงพ่อเมตตา (พระพิชิตมาร) ที่จำลองมาจากประเทศอินเดีย ในมณฑปมีรูปหล่อหลวงพ่อเพา ซึ่งเป็นผู้สร้างวัดเขาวงกฎขึ้นมา ปราสาทตรีมุขเป็นที่เก็บรักษาสังขารในโลงแก้วของหลวงพ่อเจริญ อดีตเจ้าอาวาสวัด บนยอดเขามีพระนาคปรกทิพยมุนีคีรีวงกฎ ประดิษฐานอยู่ ใกล้อุโบสถมีถ้ำค้างคาวที่ใหญ่ที่สุดในจังหวัดลพบุรี ภายในถ้ำมีค้างคาวนับล้านตัวและลิงแสม
# ควร์ท ชุชนิค
ควร์ท อาล็อยส์ โยเซ็ฟ โยฮัน ฟ็อน ชุชนิค (14 ธันวาคม ค.ศ. 1897 – 18 พฤศจิกายน ค.ศ. 1977) เป็นนักการเมืองชาวออสเตรีย ผู้ซึ่งดำรงตำแหน่งนายกรัฐมนตรีแห่งสหพันธรัฐออสเตรียตั้งแต่ ค.ศ. 1934 ภายหลังจากเหตุการณ์ลอบสังหารนายกรัฐมนตรีเอ็งเงิลแบร์ท ด็อลฟูส จนกระทั่งการรวมประเทศกับเยอรมนีใน ค.ศ. 1938 แม้ว่าชุชนิคจะมองว่าออสเตรียเป็น "รัฐของเยอรมัน" และชาวออสเตรียก็คือชาวเยอรมัน แต่เขากลับต่อต้านจุดมุ่งหมายในการรวมออสเตรียเข้าสู่ไรช์ที่สามของอดอล์ฟ ฮิตเลอร์ อย่างแข็งขัน และต้องการให้ประเทศยังดำรงเอกราชของตนต่อไป

เมื่อความพยายามในการปกป้องเอกราชออสเตรียของชุชนิคล้มเหลว เขาจึงลาออกจากตำแหน่งนายกรัฐมนตรี และหลังจากเหตุการณ์อันชลุส (รวมประเทศ) ชุชนิคถูกจับกุม กักขังในที่คุมขังเดี่ยว และต่อมาจึงย้ายไปที่ค่ายกักกันของนาซี อย่างไรก็ดี เขาได้รับอิสรภาพใน ค.ศ. 1945 และใช้เวลาชีวิตช่วงสุดท้ายที่สถาบันการศึกษาในสหรัฐObituary of Schuschnigg in The Times, ลอนดอน, 19 พฤศจิกายน 1977 ชุชนิคได้รับสัญชาติอเมริกันใน ค.ศ. 1956 และถึงแก่อสัญกรรมใน ค.ศ. 1977
# มินามิ คูริซากะ
มินามิ คูริซากะ (, เกิด 15 ตุลาคม) เป็นนักพากย์หญิงชาวญี่ปุ่น เกิดที่จังหวัดชิบะ เป็นสมาชิกสมทบของเค็นยูออฟฟิศ

 ผลงานพากย์ 
 เบอร์ดีวิง: กอล์ฟเกิร์ลสตอรี (ซาโต ฮิโตมิ)
 เด็กหนุ่มจอมเพ้อฝัน ผู้ตื่นมามองความเป็นจริง (ซาซากิ ฟูกะ)
 ทำไงดีเกมนี้นางร้ายน่ารัก (พีพี บาร์ลีเย)